Michael Rodgers

Michael «Mike» Rodgers (født 1985) er en amerikansk sprinter, som spesialiserer seg på 100 meter. Hans fremste medalje til nå er sølv på 60 meter ved VM i friidrett innendørs 2010 i Doha.

 Karriere 
 2005 - 2008 
Mens han gikk ved Berkeley High School drev han både med friidrett og basketball. Etter dette gikk han ved Lindenwood University og Oklahoma Baptist University, der han vant NAIA-mesterskapet 10 ganger fra 2005 til 2007, og han har fortsatt NAIA-rekorden på 60 meter med tiden 6,65. 

I 2008 ble han nasjonal mester i USA på 60 meter innendørs, og deltok i sitt første innendørs-VM da han deltok i VM i friidrett innendørs 2008 i Valencia. Her løp han på 6,57 s i finalen, og kom på 4.-plass. Olusoji Fasuba vant gull med tiden 6,51. Ved World Athletics Final samme år kom han på 6.-plass på 100 m.

 2009 - 2011 
Han startet 2009-sesongen med å forbedre sine personlige rekorder utendørs på både 100 og 200 meter, med tidene 10,01 og 20,24.IAAF - Belém spectacular produces five world season leads – IAAF World Athletics Tour, besøkt 8. juni 2011. I juni brøt han 10-sekundersgrensen for første gang, da han løp på 9,94 ved Prefontaine Classic.- IAAF - Phillips sails 8.74m in Eugene for best Long Jump in world since 1991 – IAAF World Athletics Tour, besøkt 8. juni 2011. Senere i juni vant han 100 meter ved USA-mesterskapet i friidrett 2009, med tiden 9,91, ett hundredels sekund foran Darvis Patton. Dette gjorde at han kvalifiserte seg til VM i friidrett 2009 i Berlin. Her kom han imidlertid på femteplass i sin semifinale, og gikk ikke til finalen. Han avsluttet sesongen med en fjerdeplass ved IAAF World Athletics Final. 

Ved VM i friidrett innendørs 2010 vant han sin første VM-medalje. Han fikk sølv på 60 meter, slått av bare Dwain Chambers. Tiden hans ble 6,53 sekunder. I juni 2011 forbedret han sine personlige rekord på 100 meter til 9,85 sekunder under Prefontaine classic 2011. 

Han testet positivt på det forbudte stoffet Metylheksanamin under et stevne i Italia 19. juli 2011. Han forklarte dette først med at han hadde fått i seg stoffet gjennom en energidrikk, men godtok en utestengelse på ni måneder, fram til 19. april 2012.BBC - United States sprinter Mike Rodgers fails drugs test, besøkt 16. oktober 2017BBC - US sprinter Mike Rodgers accepts nine-month ban, besøkt 16. oktober 2017.

 2012 
Rodgers' første konkurranse etter dopingdommen var USAs uttakningsstevne for OL - 2012 U.S. Olympic Team Trials. Han kom der på fjerdeplass på 100 meter, med tiden 9,94, én hundredel bak Ryan Bailey. Rodgers ble dermed ikke tatt ut til Sommer-OL 2012.USA Track & Field - 2012 U.S. Olympic Team Trials - Men's 100 Meter Dash , besøkt 16. oktober 2017.

 2013 
Han sesongåpnet 2013-sesongen 21. april med tiden 10,04 under Mt. SAC Relays.Mt. SAC Relays - Mike Rodgers Mens 100m Invitational Elite - Mt. SAC Relays 2013, besøkt 16. oktober 2017 I USA-mesterskapet i friidrett 2013 løp han inn til fjerdeplass på 100 meter, men etter at Tyson Gay ble diskvalifisert for doping etter en test i mai 2013 rykket Rodgers opp til tredjeplass i dette mesterskapet.USA Track & Field - 2013 USA Track & Field Championships , besøkt 16. oktober 2017.US News - Tyson Gay Tests Positive for Banned Substance, besøkt 16. oktober 2017. I Athletissima-stevnet i juli kom han på tredjeplass på 100 meter. Han deltok i VM i friidrett 2013 i Moskva, og kom der på sjetteplass på 100 meter, med tiden 10,04. I tillegg deltok han på USAs stafettlag som fikk sølv på 4 x 100 meter stafett. 

Han fikk til sammen tre poeng i Diamond League 2013, som holdt til femteplass sammenlagt på 100 meter. 

 2014 
Under USA-mesterskapet i friidrett innendørs 2014 hadde Rodgers raskest tid i forsøksheatet på 60 meter, men stilte ikke til start videre i mesterskapet.USA Track & Field - USA Indoor Track & Field Championships - 2/21/2014 to 2/23/2014 , besøkt 16. oktober 2017. Han vant 100 meter under USA-mesterskapet i friidrett 2014 utendørs, med tiden 10,09 i finalen. Han løp raskest også i semifinalene, med 9,80, men her var medvinden for sterk til at tiden teller som rekord. Han vant også 100 meter under DécaNation 2014, der USA vant tikampen sammenlagt. 

I Diamond League 2014 vant han ett av stevnene, Meeting Areva i Paris, og han endte på andreplass på 100 meter sammenlagt, bak Justin Gatlin. Han representerte Amerika under Verdenscupen i friidrett 2014, der han kom på andreplass på 100 meter og deltok på Amerikas stafettlag som vant 4 x 100 meter stafett. 

 2015 
Han deltok ikke i USA-mesterskapet innendørs 2015.Flash Results - USATF Indoor Championships - Men 60 Meter Dash (Prelims), besøkt 16. oktober 2017.

USA vant 4 x 100 meter stafett under Stafett-VM i friidrett 2015 i Nassau, med Rodgers på laget. I USA-mesterskapet i friidrett 2015 fikk han bronse på 100 meter, med tiden 9,97, bak Tyson Gay og Trayvon Bromell.USA Track & Field - USATF Championships - 6/25/2015 to 6/28/2015 , besøkt 16. oktober 2017. Han ble dermed tatt ut til VM i friidrett 2015, der han kom på femteplass på 100 meter. I VM løp han på 9,86 i semifinalen og 9,94 i finalen. Han deltok også på 4 x 100 meter stafett, men USA ble diskvalifisert grunnet feil i vekslingen mellom Gay og Rodgers. 

Han fikk til sammen fem poeng på 100 meter i Diamond League 2015, som holdt til tredjeplass sammenlagt. 

 2016 
I USA-mesterskapet i friidrett innendørs 2016 hadde han raskest tid i forsøksheatene på 60 meter, men trakk seg fra resten av konkurransen. Han hadde uansett fått plass i VM i friidrett innendørs 2016. I innendørs-VM kvalifiserte han seg til finalen, og endte på sjetteplass med tiden 6,54. 

Utendørs deltok han i Diamond League 2016, der han fikk til sammen 13 poeng gjennom sesongen, og endte på fjerdeplass sammenlagt. Han deltok både på 100 og 200 meter under USA-mesterskapet i friidrett 2016, som også var USAs OL-uttak. På 100 meter kom han på fjerdeplass med tiden 10,00, og på 200 meter ble han slått ut i semifinalen der han løp på 20,94 og kom på femteplass i sitt heat.USA Track & Field - 2016 U.S. Olympic Team Trials, besøkt 16. oktober 2017.  

I Sommer-OL 2016 deltok han på USAs stafettlag på 4 x 100 meter stafett, men de ble diskvalifisert i finalen for å veksle utenfor vekslingssonen. 

 2017 
Rodgers deltok ikke i USA-mesterskapet innendørs 2017.USA Track & Field - USA Indoor Track & Field Championships - 3/3/2017 , besøkt 16. oktober 2017.

I april vant USA 4 x 100 meter stafett under Stafett-VM i friidrett 2017, med Rodgers på laget. De løp der på 38,43 sekunder. Han kom på sjetteplass på 100 meter under USA-mesterskapet i friidrett 2017. Under VM i friidrett 2017 fikk USA sølv på 4 x 100 meter stafett, med Rodgers på laget. 

 2019 
Han deltok på 100 meter under VM i friidrett 2019 der han ble utslått i semifinalen. 

 Referanser 

 Eksterne lenker 


Kategori:Personer fra St. Louis
Kategori:Sprintere fra USA
Kategori:Gullmedaljevinnere i friidrett under de panamerikanske leker
Kategori:USA-mestere i friidrett
Kategori:Deltakere for USA under VM i friidrett innendørs 2008
Kategori:Deltakere for USA under VM i friidrett 2009
Kategori:Deltakere for USA under VM i friidrett innendørs 2010
Kategori:Deltakere for USA under VM i friidrett 2015
Kategori:Deltakere for USA under VM i friidrett innendørs 2016
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under VM i friidrett 2017
Kategori:Deltakere for USA under VM i friidrett 2019
Kategori:Deltakere for USA under Panamerikanske leker 2019
Kategori:Friidrettsutøvere under Panamerikanske leker 2019